«Այսօր այս մեր եղբայրները եւս պիտի նմանին Քրիստոսին՝ ու պիտի դառնան նոր կտակարանի իսկական քահանաներ, աւետարանը քարոզողներ ու Աստուծոյ ժողովուրդի հովիւներ, ու պիտի մատակարարեն խորհուրդները ու յատկապէս սուրբ պատարագը» ըսաւ Քահանայապետը ու խօսքը ուղղելով նորօծ վարդապետներուն դիտել տուաւ թէ անոնք պիտի դառնան մասնակից Քրիստոսի առաքելութեան որ է միակ Վարդապետը, ու հրաւիրեց զանոնք բոլորին հաղորդել Աստուծոյ այն խօսքը որ իրենք ընդունեցան մեծ ուրախութեամբ ու յատկապէս յորդորեց երբեք չի յոգնիլ ողորմածութիւն ցուցաբերելէ. «Եղէք ողորմած, ըսաւ Սրբազան Պապը, մտածեցէք ձեր մեղքերուն ու ձեր թշուառութիւններուն՝ որ Յիսուս ներեց։ Եղէք ողորմած» կրկնեց Ֆրանչիսկոս Պապ ու քարոզը շարունակելով ըսաւ. «Կարդացէք ու մշտապէս խորհրդածեցէք Յիսուսի խօսքերուն վրայ, որպէսզի հաւատաք ձեր կարդացածներուն, սորվեցնէք այն ինչ որ ընկալեցիք հաւատքով ու ապրիք այն ինչ որ կ՛ուսուցանէք» ան ապա աւելցուց «Դուք պիտի շարունակէք Քրիստոսի սրբատենչ գործը դառնալով Անոր մահուան ու Յարութեան խորհուրդին մասնակից, ձեր մարմնոյն վրայ կրելով անոր մահը՝ ու Իր հետ քալելով նոր կեանքի մը ուղիին վրայ։